Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: megállapítottuk, hogy a 2424/1995. (XII. 28.) Korm. határozat az
Paragraph Index: 818

megállapítottuk, hogy a 2424/1995. (XII. 28.) Korm. határozat az MH Központi Honvédkórház rekonstrukciós beruházás társasági alapon történő befejezéséről, illetve üzemeltetéséről rendelkezik a Honvédkórház privatizációjáról, a 4. pont szerint 1996. II. félévében meg kellett volna alakítani a gazdasági társaságokat, azonban ez nem történt eddig meg, a privatizáció késik. (1/K/1997) Az ügyet részletesebben a konzultációs vizsgálatainkról szóló fejezetben tárgyaljuk. Egy ügyvéd által képviselt külföldi tulajdonú cégnek jogvitája támadt a HM Beszerzési Hivatalával (HM BH). A jogvita eldöntése szempontjából különös jelentősége volt annak a ténynek, hogy a HM BH mint költségvetési szerv mikor jött létre, mikor jegyezték be a nyilvántartásba. Az államháztartásról szóló 1992. évi XXXVIII. törvény 88. § (4) bekezdése szerint költségvetési szerv a nyilvántartásba történő bejegyzéssel jön létre, s e nyilvántartás adatai nyilvánosak. Az ügyvéd adatbetekintési kérelmére a HM BH először nem válaszolt, ekkor fordult az adatvédelmi biztos irodájához. Az adatvédelmi biztos felkérése alapján munkatársaink helyszíni vizsgálatot kívántak tartani a HM BH-ban, azonban ezt a hivatal megakadályozta. Munkatársaink nem kaptak engedélyt a belépésre, és a hivatalvezető titkárnője szerint nem akadt olyan dolgozójuk, aki hajlandó lett volna az ügyben személyesen felvilágosítást adni. Ezek után az adatvédelmi biztos telefaxon küldött levelében Keleti György miniszter tudomására hozta a történteket, és tájékoztatta arról, hogy a HM BH megsértette az Avtv.-t, amikor az adatvédelmi biztos munkatársai helyszíni vizsgálatát meghiúsította. A miniszter közbelépésének köszönhetően a HM BH rövid időn belül késznek mutatkozott munkatársaink fogadására. A vizsgálat során kiderült, hogy nyilvántartásuk nem papíralapú, hanem szá- 1999/18/II. szám mítógépes. Az adatok között számos állam- és szolgálati titkot tartalmazó adat is van, ezért ebbe az adatbázisba nem engedhetnek betekintést. A jövőben lehetőséget fognak teremteni ahhoz, hogy a betekintést kérő polgárok a kért információkhoz hozzájuthassanak. (264/A/1997) A II. világháborús veszteségi kartonok mágneslemezre vitt adatait az MHKI végleges felhasználásra átadta 1996-ban a Lakitelek Alapítvány részére, azzal a céllal, hogy a keresőszolgálat számára általános felhívást jelentessenek meg. Az ügyet részletesen a konzultációs tevékenységünket ismertető fejezetben tárgyaljuk. (696/K/1997) Bíróságok Az állampolgári jogok országgyűlési biztosáról szóló 1993. évi LIX. törvény — követve az európai országok többségének megoldását — nem hatalmazza fel az ombudsmanokat arra, hogy a bíróságok ítélkezési tevékenységét, illetve döntéseit vizsgálhassák. Jogállami alkotmányunk egyik alaptétele a bíróságok függetlensége. Az adatvédelmi biztos eljárása ugyanakkor — eltérően a többi országgyűlési biztosétól — meghatározott körben érintheti a bíróságok működését, mivel az adatvédelmi törvény alapján vizsgálati jogosultsága minden adatkezelőre, illetve minden adatkezelésre kiterjed. Az Alkotmány és az előbb említett két törvény alapján értelemszerű ugyanakkor, hogy a bíróság előtt folyó olyan ügyben, melynek tárgya a személyes adatok védelméhez fűződő jog vagy az információszabadság, az adatvédelmi biztos sem folytathat vizsgálatot. 1997 folyamán a bíróságokat 19 ügy érintette. Ezek zömében érdemi állásfoglalásra vagy azért nem került sor, mert a beadvány tárgya nem adatvédelem volt, vagy mert éppenséggel az adatvédelemmel vagy információszabadsággal kapcsolatos jogvita már a bíróság előtt folyt. Ezért nem foglalkoztunk például azzal a panasszal, melyet egy előzetes letartóztatásban lévő polgár nyújtott be, aki ellen a vád államtitoksértés volt. (48/A/97) Érkezett ugyanakkor néhány olyan, a bírósági eljárással összefüggő adatkezelést érintő beadvány, melyben az adatvédelmi biztosnak — anélkül, hogy ezzel a bírói függetlenséget érintette volna — állást kellett foglalnia. Egy panaszos azt kifogásolta, hogy a büntetőeljárásról szóló hatályos törvény nem nyújt védelmet a kiskorú tanú számára, mivel nevének elhangzása a tárgyalás során elkerülhetetlen. Az új büntetőeljárási törvény időközben megszületett tervezete megnyugtató módon igyekszik e kérdést szabályozni. Kimondja ugyanis, hogy kivételesen indokolt esetben — egyéb adatai mellett — a tanú neve is titokban kezelhető. Ezekben az esetekben a tanú adatait csak az ügyben eljáró nyomozó hatóság tagja, az ügyész, illetve a bíróság ismerheti. (73/A/97) Ugyancsak jogszabály-módosításra volt szükség abban az ügyben, amelyet az adatvédelmi biztos még egy, 1996 novemberében érkezett panasz alapján vizsgált. A gondnokság alá helyezettek személyes adatainak kezelésével kapcsolatban javasolta az igazságügy-miniszternek, hogy a Polgári perrendtartás 309. § (3) bekezdés módosításával a törvény biztosítsa, hogy a gondnokság alá helyezettekről szóló, a bíróság által vezetett jegyzék adatairól csak azok kaphassanak felvilágosítást, akik az ehhez fűződő jogi érdeküket igazolják. A javaslattal a miniszter egyetértett, a módosítást a parlament 1999. január 1-jei hatálybalépéssel elfogadta. (500/H/96) Több szempontból figyelemreméltó az az ügy, melyben a Fővárosi Bíróság mint másodfokú bíróság tanácsvezető bírája fordult az adatvédelmi biztoshoz. A bíró tájékoztatása szerint a felperes (egy állampolgár) a róla tárolt iratokba és adatokba betekintést, a személyét érintő jogellenes adatkezelés megszüntetését, a jogellenes adatoknak a nyilvántartásból való törlését kérte az Információs Hivataltól mint alperestől, mely az adatvédelmi törvény alapján — az állam külső és belső biztonságának védelmére hivatkozva — a kérelemben foglaltak teljesítését elutasította. Csupán annyit közölt a kérelmezővel, hogy vele kapcsolatosan „jogellenes adatkezelést nem végzett, illetve nem végez.” Az Információs Hivatal a jogvita eldöntésére hivatott bíróságtól a nemzetbiztonsági szolgálatokról

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes